Fireflekket furunålbille er mellom 3-4,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halsskjold (pronotum) er mørkt. Dekkvingene har uregelmessig punktur, ikke ordnet i langsgående rekker. De er mørkt, svarte, med en gul farge langs sidekanten og helt bak. Antennene er trådformet og lange i forhold til hva som er vanlig for andre bladbiller. Beina er brunlige med noen mørkere parti.